CELEX: 32022R0665
Language: sl
Date: 2022-04-21 00:00:00
Title: Izvedbena uredba Komisije (EU) 2022/665 z dne 21. aprila 2022 o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom

22.4.2022   
               
               
                  SL
               
               
                  Uradni list Evropske unije
               
               
                  L 121/33
               
            
         IZVEDBENA UREDBA KOMISIJE (EU) 2022/665
         z dne 21. aprila 2022
         o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in razveljavitvi Uredbe (ES) št. 2465/96 (1) ter zlasti člena 11(b) Uredbe,
         ob upoštevanju naslednjega:
         
                     (1)
                  
                  
                     V prilogah III in IV k Uredbi (ES) št. 1210/2003 so navedeni fizične in pravne osebe, telesa in entitete, povezani z režimom nekdanjega predsednika Sadama Huseina, za katere velja zamrznitev sredstev.
                  
               
                     (2)
                  
                  
                     Odbor za sankcije Varnostnega sveta Združenih narodov je 18. aprila 2022 sklenil črtati dve fizični osebi in eno entiteto s seznama oseb in entitet, za katere velja zamrznitev sredstev.
                  
               
                     (3)
                  
                  
                     Prilogi III in IV k Uredbi (ES) št. 1210/2003 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga III k Uredbi (ES) št. 1210/2003 se spremeni, kot je določeno v Prilogi I k tej uredbi.
         
         
            Člen 2
            Priloga IV k Uredbi (ES) št. 1210/2003 se spremeni, kot je določeno v Prilogi II k tej uredbi.
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. aprila 2022
            
               
                  Za Komisijo
               
               
                  v imenu predsednice
               
               
                  generalni direktor
               
               
                  Generalni direktorat za finančno stabilnost, finančne storitve in unijo kapitalskih trgov
               
            
         
         
            (1)  UL L 169, 8.7.2003, str. 6.
      
      
         
            PRILOGA I
            V Prilogi III k Uredbi Sveta (ES) št. 1210/2003 se črta naslednji vnos:
            
               
                           „3.
                        
                        
                           Rasheed Bank (alias (a) Al-Rashid Bank, (b) Al Rashid Bank, (c) Al-Rasheed Bank); PO Box 7177, Haifa Street, Bagdad, Irak, ali Al Masarif Street, Bagdad, Irak.“
                        
                     
         
      
      
         
            PRILOGA II
            V Prilogi IV k Uredbi Sveta (ES) št. 1210/2003 se črtata naslednja vnosa:
            
               
                           „72.
                        
                        
                           Asil Sami Mohammad Madhi Tabrah (alias Asil Tabra). Datum rojstva: 6. junij 1964. Kraj rojstva: Irak. Državljanstvo: iraško.“
                        
                     
            
               
                           „75.
                        
                        
                           Maki Mustafa Hamudat (alias (a) Maki Hamudat, (b) Mackie Hmodat, (c) General Maki Al-Hamadat, (d) Macki Hamoudat Mustafa). Datum rojstva: približno 1934. Naslov: Mosul, Irak. Državljanstvo: iraško.“.